หงส์แดง จับ ไอบ์-ฟลานาแกน ต่อสัญญาใหม่แล้ว 
สำนักข่าวต่างประเทศรายงานวันที่ 21 พ.ค. ว่า จอร์ดอน ไอบ์ และ จอน ฟลานาแกน สองแข้งดาวรุ่งอนาคตไกล ของ หงส์แดง ลิเวอร์พูล สโมสรยักษ์ใหญ่แห่งศึกพรีเมียร์ลีก อังกฤษ จรดปากกาต่อสัญญาฉบับใหม่กับหงส์แดงเป็นที่เรียบร้อยแล้ว,สำหรับ ไอบ์ วัย 19 ถูกปล่อยให้ ดาร์บี เคาน์ตี ยืมตัวไปใช้งานช่วงครึ่งซีซั่นแรก ก่อนจะถูก เบรนแดน ร็อดเจอร์ส ดึงตัวกลับมาเมื่อเดือน ม.ค. ซึ่งเจ้าตัวได้ลงเล่นไปแล้ว 13 นัด และทำผลงานได้อย่างยอดเยี่ยมเลยทีเดียว โดย ไอบ์ ต่อสัญญาใหม่เป็นเวลา 5 ปี ซึ่งจะทำให้เขาค้าแข้งในถิ่นแอนด์ฟิลด์ถึงปี 2020,ไอบ์ กล่าวว่า ลิเวอร์พูลเป็นสโมสรที่ยิ่งใหญ่และผมชอบปรัชญาของที่นี่ ผมดีใจสุดๆ เลยกับการต่อสัญญาครั้งนี้ มันเป็นสิ่งที่ผมตั้งตารอ ตอนนี้ผมแค่ต้องการเดินหน้าต่อไปในฤดูกาลหน้า เช่นเดียวกับเกมสุดท้ายในซีซั่นนี้ ผมเพิ่งก้าวขึ้นสู่ทีมชุดใหญ่และผมสนุกกับเกมที่ได้ลงเล่น ผมหวังว่าผมจะยังสามารถทำได้ดีต่อไปกับสโมสรแห่งนี้,ขณะที่ ฟลานาแกน ที่มีอาการบาดเจ็บรบกวนอยู่ตลอด และไม่ได้ลงเล่นเลยในฤดูกาลนี้ ซึ่งคาดกันว่าเขาต้องพักอีก 9 เดือนเลยทีเดียว  ก็ตกลงขยายสัญญาใหม่ออกไปอีก 12 เดือน อย่างไรก็ตาม เบรนแดน ร็อดเจอร์ส มองว่า ฟลานาแกน ยังมีความสำคัญกับทีม,เขามีเส้นทางที่ยาวไกลอยู่ข้างหน้า เราหวังว่าเขาจะกลับมาฟิตสมบูรณ์ภายในปีหน้า มันเป็นการเดินทางที่ยาวนานสำหรับเขาตลอด 18 เดือนที่ผ่านมาโดยเฉพาะอย่างยิ่งกับอาการเจ็บเมื่อปีก่อน หวังว่าเขาจะกลับมาฟิตและกลับมาสู่ทีมได้ ร็อดเจอร์ส กล่าว
จอร์ดอน ไอบ์ และ จอน ฟลานาแกน สองแข้งดาวรุ่งของทีมลิเวอร์พูล จรดปากกาต่อสัญญาฉบับใหม่กับหงส์แดงเป็นที่เรียบร้อยแล้ว
พรีเมียร์ลีก,ลิเวอร์พูล,จอร์ดอน ไอบ์,จอน ฟลานาแกน,ข่าวกีฬา,ข่าว,ไทยรัฐออนไลน์